|  |  |
| --- | --- |
| **ROMÂNIA**  **JUDEŢUL SUCEAVA**  **CONSILIUL LOCAL AL MUNICIPIULUI**  **CÂMPULUNG MOLDOVENESC** | **ANEXA NR. 2 la HCL\_\_\_\_/2025** |

ASOCIAȚIA DE DEZVOLTARE INTERCOMUNITARĂ (ADI)

**,,*****ECO-TRANSPORT CÂMPULUNG*** ***MOLDOVENESC-SADOVA*"**

*Mun. Câmpulung Moldovenesc, jud. Suceava, România*

*Str. 22 Decembrie, nr.2, C.I.F.* *50389681*

*e-mail:transport@campulungmoldovenesc.ro*

**CAIET DE SARCINI**

**PENTRU DELEGAREA GESTIUNII**

**SERVICIULUI DE TRANSPORT PUBLIC LOCAL DE PERSOANE**

**PRIN CURSE REGULATE PE RAZA UNITĂȚILOR ADMINISTRATIV-TERITORIALE MEMBRE ALE** **ASOCIAȚIEI DE DEZVOLTARE INTERCOMUNITARĂ (****ADI) ,,ECO-TRANSPORT CÂMPULUNG MOLDOVENESC - SADOVA"**

**CAP. I Obiectul caietului de sarcini**

**ART. 1**

Prezentul caiet de sarcini stabileşte condiţiile de efectuare a serviciului de transport public local prin curse regulate, stabilind nivelurile de calitate şi condiţiile tehnice necesare efectuării acestui serviciu în condiţii de eficienţă şi siguranţă.

**ART. 2**

Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de efectuare a serviciului de transport public local prin curse regulate, cu autobuze pe raza teritorială a unității administrativ-teritorială a localitaților membre ale Asociaţiei de dezvoltare intercomunitară (ADI) „Eco-transport Câmpulung Moldovenesc -Sadova”.

**ART. 3**

Caietul de sarcini face parte integrantă din documentaţia necesară efectuării activităţilor de realizare a serviciului de transport public local prin curse regulate şi constituie ansamblul cerinţelor tehnice de bază.

**ART. 4**

(1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanţă şi siguranţă în exploatare.

(2) Caietul de sarcini precizează reglementările obligatorii referitoare la protecţia muncii, prevenirea şi stingerea incendiilor şi protecţia mediului, care trebuie respectate pe parcursul efectuării serviciului de transport public local.

**ART. 5**

Terminologia utilizată este cea prevăzută în regulamentul serviciilor de transport public local, elaborat de autoritatea locală de transport şi aprobat prin hotărâre a consiliului local.

CAP. II Cerinţe organizatorice minimale

**Art. 6** - Operatorii serviciilor de transport public local vor asigura:

   a) numărul şi tipul corespunzător de mijloace de transport necesare realizării programului de circulaţie şi care satisfac condiţiile impuse privind siguranţa circulaţiei, confortul pasagerilor şi protecţia mediului;

   b) numărul de mijloace de transport pentru înlocuirea celor care efectuează cursele cuprinse în programul de circulaţie, în cazul apariţiei unor defecţiuni ale acestora;

    c) respectarea reglementărilor legale privind omologarea, înmatricularea/înregistrarea şi efectuarea inspecţiilor tehnice periodice/reviziilor tehnice periodice pentru mijloacele de transport propuse pentru efectuarea serviciului;

    d) operaţiile de întreţinere şi reparaţii necesare parcului de mijloace de transport, stabilit prin contractul de atribuire a gestiunii, cu respectarea reglementărilor legale în vigoare privind efectuarea acestor activităţi (autorizarea operatorului economic, baza tehnico-materială, personalul utilizat etc.);

    e) menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora;

    f) condiţii pentru spălarea, salubrizarea şi dezinfectarea mijloacelor de transport. Prestarea serviciului spălare și igienizare ale mijloacelor de transport se face conformitate cu art. 14 alin. (2) lit. a) din Legea nr. 92/2007, cu modificările și completările ulterioare şi art. 6 lit. f) din Anexa nr. 2 la Ordinul nr. 972/2007, iar în perioada de mobilizare se va prezenta modalitatea de prestare a acestui serviciu ;

    g) spaţii în suprafaţă suficientă pentru parcarea mijloacelor de transport;

    h) dispecerat şi dotări speciale pentru urmărirea şi coordonarea în trafic a mijloacelor de transport, de intervenţie şi de depanare;

    i) personal calificat şi vehicule de intervenţie operativă;

    j) respectarea prevederilor legale în vigoare privind angajarea, desemnarea, pregătirea profesională, examinarea medicală şi psihologică a persoanelor cu funcţii care concură la siguranţa circulaţiei;

   k) asigurarea pasagerilor şi a bagajelor acestora pentru riscurile ce cad în sarcina operatorului de transport/transportatorului autorizat;

   l) respectarea capacităţilor de transport şi a programelor de circulaţie impuse prin contractul de atribuire a gestiunii;

    m) menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora;

    n) respectarea indicatorilor de performanţă şi de calitate stabiliţi prin contractul de delegare a gestiunii sau prin hotărârea de dare în administrare a serviciului şi precizaţi în regulamentul serviciilor de transport public local elaborat de autoritatea locală de transport şi aprobat prin hotărâre a consiliului local;

    o) furnizarea către autoritatea administraţiei publice locale sau consiliul judeţean, după caz, a informaţiilor solicitate şi accesul la toate informaţiile necesare, în vederea verificării şi evaluării funcţionării şi dezvoltării serviciului de transport public local;

   p) realizarea unui sistem de evidenţă a sesizărilor şi reclamaţiilor şi de rezolvare operativă a acestora;

    q) statistica accidentelor şi analiza acestora;

   r) aplicarea de metode performante de management care să conducă la reducerea costurilor de operare;

    s) respectarea reglementărilor legale în vigoare din domeniul transporturilor;

   t) respectarea legislaţiei în vigoare privind protecţia muncii, protecţia mediului, prevenirea şi combaterea incendiilor;

    u) planificarea inspecţiilor tehnice periodice astfel încât să fie asigurat în fiecare zi numărul de vehicule necesar pentru acoperirea curselor cuprinse în programul de circulaţie;

    v) ca variantă de rezervă minim un autobuz urban cu cel puţin 30 de locuri pe scaune, cu podea coborâtă, specific persoanelor cu dizabilități și cu un grad redus de poluare . Prestarea serviciului se face cu patru autobuze puse la dispoziție de către delegatar în scopul executării Contractului. La data limită de depunere a ofertelor nu se limitează forma de dispunere a mijlocului/mijloacele de transport, urmând ca ofertantul clasat pe primul loc după aplicarea criteriului de atribuire, în perioada de mobilizare să prezinte pentru mijlocul/mijloacele de transport documente din care să rezulte deținerea acestuia/acestora în proprietate sau leasing, în scopul obținerii autorizațiilor/ licențelor necesare prestării serviciilor.

x) alte condiţii specifice stabilite de autoritatea administraţiei publice locale sau asociaţia de dezvoltare comunitară, după caz.

**ART. 7**

Obligaţiile şi răspunderile personalului cu funcţii care concură la siguranţa circulaţiei sunt prevăzute în regulamentul Serviciului de transport public local.

**ART. 8**

Pe durata contractului delegantul nu are obligația realizării de investiții. În cazul în care delegantul are propuneri de investiții pentru buna desfășurare a serviciului, acestea se supun aprobării delegatarului și, în urma acceptului delegatarului, cheltuielile în legătură cu implementarea investiţiilor se evidenţiază distinct şi se comunică după recepţia lucrărilor delegatarului pentru decontare și înregistrare în evidenţa bunurilor de natura domeniului public care rămân la dispoziţia delegantului.

**CAP. III Sistemul de transport public local de persoane**

**ART. 9**

Operatorul de transport rutier are dreptul să efectueze, în condiţiile legislaţiei în vigoare, transport rutier public local prin curse regulate, în aria administrativ-teritorială a municipiului Câmpulung Moldovenesc și comunei Sadova, pe traseul nr. 1 și traseul nr. 2, prevăzute în anexa 1 a prezentului caiet de sarcini.

**ART. 10**

(1) Operatorul de transport/transportatorul autorizat are obligaţia să efectueze serviciul de transport public local de persoane prin curse regulate, cu respectarea programului de transport, care conţine condiţiile specifice privind traseele, perioadele şi programul de circulaţie, capacitatea mijloacelor de transport, numărul mijloacelor de transport necesare, prezentat în anexa nr. 2 la prezentul caiet de sarcini.

**ART. 11** Denumirea staţiilor şi amplasarea lor pentru fiecare traseu sunt prezentate în anexa nr.1 la caietul de sarcini.

**ART. 12**

În vederea realizării unui sistem de transport public local de persoane pe raza administrativ-teritorială a membrilor Asociaţiei de dezvoltare intercomunitară (ADI) „Eco-transport Câmpulung Moldovenesc -Sadova”, care să asigure deplasarea călătorilor în condiţii de siguranţă a circulaţiei rutiere şi pietonale, confort, regularitate şi continuitate, operatorul de transport/transportatorul autorizat trebuie să îndeplinească următoarele cerinţe/obligații:

  1. să asigure afişarea la părţile din faţă şi laterală dreapta ale mijlocului de transport a indicativului şi capetelor traseului; la partea din spate a mijlocului de transport se va afişa cel puţin indicativul traseului. Elementele de informare menţionate anterior vor fi iluminate corespunzător pe timp de noapte sau în condiţii de vizibilitate scăzută;

    2. în salonul mijlocului de transport se va asigura informarea publicului călător prin mijloace vizuale şi sonore cu privire la denumirea staţiei care urmează şi la legăturile cu alte mijloace de transport public local de persoane;

    3. să asigure afişarea în salonul mijlocului de transport a numelui conducătorului acestuia, a hărţii schematice care să permită vizualizarea traseului şi a reţelei de trasee, a instrucţiunilor privind modul de desfăşurare a transportului, a obligaţiilor publicului călător şi a altor informaţii de utilitate publică privind transportul, stabilite prin reglementările în vigoare;

    4. să asigure vânzarea legitimaţiilor/abonamentelor de călătorie în toate staţiile stabilite de comun acord cu autoritatea administraţiei publice locale şi nominalizate printr-o anexă la hotărârea de dare în administrare, respectiv la contractul de delegare a gestiunii aprobat prin hotărâre de atribuire;

    5. în staţiile din programul de circulaţie, să asigure afişarea codului traseului, a intervalelor de succedare a curselor, precum şi a hărţilor simplificate cu indicarea traseelor şi staţiilor pentru informarea publicului călător;

    6. să emită abonamente de călătorie cu respectarea reglementărilor în vigoare, inclusiv pentru categoriile sociale care beneficiază de reduceri ale costului abonamentului;

    7. să asigure accesul liber şi nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilităţi/gratuităţi la transport;

    8. să asigure transportul gratuit al copiilor sub 5 ani;

    9. mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în braţe;

    10. să supravegheze urcarea şi coborârea călătorilor, mijlocul de transport să nu pornească din staţii cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei;

    11. să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări ori alte obiecte sau mărfuri interzise la transportul public;

    12. să nu îmbarce călători peste capacitatea maximă admisă a mijlocului de transport, exprimată prin număr de locuri pe scaune;

    13. să asigure spaţiile necesare pentru bagajele de mână ale călătorilor;

   14. să îmbarce/debarce călători numai în staţiile special amenajate, prevăzute în programul de circulaţie;

    15. să utilizeze numai legitimaţii/abonamente de călătorie cu regim special, agreate de autoritatea administraţiei publice locale;

    16. să nu permită transportul călătorilor decât pe bază de legitimaţii/abonamente de călătorie valabile sau alte documente prevăzute de reglementările legale în vigoare;

   17. să asigure călătorii şi bagajele acestora pentru riscurile care cad în sarcina operatorului de transport;

    18. să ţină evidenţa curselor sosite şi plecate, la fiecare capăt de linie;

  19. să asigure informarea anticipată a publicului călător în legătură cu modificarea/suspendarea programului de circulaţie sau a unui traseu, în caz de forţă majoră;

    20. să asigure, zilnic şi ori de câte ori este nevoie, salubrizarea, spălarea şi dezinfectarea mijloacelor de transport;

    21. să asigure condiţiile de execuţie a transportului în condiţii de regularitate, siguranţă şi confort;

    22. mijloacele de transport trebuie să fie echipate cu instalaţie de încălzire/condiţionare a aerului în stare de funcţionare;

    23. mijloacele de transport trebuie să aibă un aspect estetic corespunzător;

   24. pe părţile laterale ale mijlocului de transport va fi inscripţionată denumirea executantului transportului;

    25. la bordul mijlocului de transport trebuie să existe mijloace pentru prevenirea şi combaterea incendiilor, precum şi ciocan pentru spart geamurile în caz de necesitate;

    26. mijloacele de transport trebuie să aibă inspecţia tehnică periodică sau, după caz, revizia tehnică periodică efectuată la termen;

    27. mijloacele de transport trebuie să îndeplinească condiţiile impuse de legislaţia în vigoare privind siguranţa circulaţiei şi protecţia mediului;

    28. să fundamenteze necesarul anual de fonduri pentru investiţii din surse proprii, precum şi diferenţa de tarif pentru protecţie socială, conform legislaţiei în vigoare, pentru a fi supuse aprobării consiliului local, respectiv Consiliului General al Municipiului Bucureşti;

    29. să elaboreze bugetul privind întreţinerea curentă, reparaţiile curente şi accidentale la bunurile concesionate/închiriate de la concedent, conform programelor de întreţinere, reparaţii, dotări şi investiţii aprobate de acesta;

    30. să asigure informarea permanentă a călătorilor cu privire la traseele, programele de circulaţie deservite, tarifele aplicate, precum şi modificarea acestora;

    31. să aplice normele de protecţie a muncii specifice activităţii desfăşurate în cadrul serviciului contractat;

    32. să asigure finanţarea pregătirii profesionale şi efectuarea examinărilor medicale şi psihologice ale propriilor angajaţi;

    33. să elaboreze strategii de management care să conducă la reducerea costurilor de operare, inclusiv prin aplicarea procedurilor concurenţiale impuse de normele legale în vigoare privind achiziţiile de lucrări sau bunuri, şi la gestionarea serviciului public pe criterii de competitivitate şi eficienţă economică;

    34. să prezinte programe pentru dezvoltarea, modernizarea şi exploatarea eficientă a bazei tehnico-materiale aferente serviciului prestat;

    35. *alte condiţii specifice stabilite de autoritatea administraţiei publice locale sau asociaţia de dezvoltare comunitară, după caz.*

Anexele 1- 2 fac parte integrantă a prezentului caiet de sarcini, astfel:

Anexa 1 – Denumirea stațiilor

Anexa 2 – Programul de transport

**Anexa nr.1**

**Denumirea stațiilor**

TRASEULUI NR.1 PODUL BUCĂTARULUI – SADOVA

Staţiile aferente traseului destinate operaţiilor de îmbarcare/debarcare :

- pod Sadova, troiță, școală, pod Sadova, Dedeman, Staţia 110, Cimitir Sâhla, Montana Mall, Dacia Service, Biserica Romano-Catolică, Centru, Colegiul Silvic Bucovina, Biserica “Naşterea Maicii Domnului”, Dersy, barieră Capu Satului, Şcoala Generală nr.2, Izvor Alb, Lukoil, Colegiul Militar ‘Ştefan cel Mare şi Sfânt’, Podul Bucătarului.

TRASEULUI NR. 2 CENTRU – PÂRTIA DE SCHII RARĂU

Staţiile aferente traseului destinate operaţiilor de îmbarcare/debarcare :

- Centru informare turistică, Valea Seacă (Fântâna Varvarei), barieră Capu Satului (Hotel Eden), Şcoala Generală nr.2( gara Câmpulung Est), barieră CF Izvorul Alb, Biserica Izvoru Tămăduiri, Piatra Buhi, Furnal, Kilometru 4, Pârtia de schi Rarău

**Anexa nr. 2**

**Programul de transport**

Sunt descrise programele de transport pentru diversele grade de mobilitate pe teritoriul administrativ în cursul anului, astfel:

**1.** Program normal - de la data de 02 ianuarie la 31 decembrie

**2.** Program în zilele de sărbători legale - identic cu programele pentru zilele de sâmbătă – duminică.

**3.** Pentru Traseul nr. 2 serviciul public de transport se va efectua în lunile decembrie- februarie și se va putea modifica, suspenda sau limita temporar programul de transport - prin acordul părților (funcție de cererea beneficiarilor de transport, nr. călători/alte cauze de forță majoră).

**4.** Programul de transport pentru Traseul nr. 1 poate fi modificat prin acordul părților prin act adițional la contractul de delegare.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Programul de transport *Traseul 1 SADOVA - PODUL BUCĂTARULUI*   |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | | Nr. staţii/ sens  Lungimea | Traseul | Capacitate (nr. locuri) | Intervalul de succedare a curselor: zilele 1 – 5  Numărul de mijloace de transport: zilele 1 - 5 | | | | | | | | Plecări de la capete de traseu | | | 20/  14 km | dus: Sadova- Sadova pod- Centru-Podul Bucătarului  întors: Podul Bucătarului-Centru- Sadova pod-Sadova | | | | | | | | | | prima | ultima | | Cap. 1 Sadova |  | 5-6  (1) | 6-7  (1) | 7-8  (1) | 8-9  (1) | 9-10  (2) | Interval de  succedare 1 ora | 19-20  (1) | 20-21  (1) | 5:30 | 20:30 | | Cap. 2 Podul Bucătarului |  | 5-6  (1) | 6-7  (1) | 7-8  (1) | 8-9  (1) | 9-10  (2) | 19-20  (1) | 20-21  (1) | 5:30 | 20:30 | |
|  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Nr. staţii/ sens  Lungimea | Traseul | Capacitate (nr. locuri) | Intervalul de succedare a curselor: zilele 6 – 7  Numărul de mijloace de transport: zilele 6 - 7 | | | | | | | Plecări de la capete de traseu | |
| 20/  14 km | dus: Sadova- Sadova pod- Centru-Podul Bucătarului  întors: Podul Bucătarului-Centru- Sadova pod-Sadova | | | | | | | | | prima | ultima |
| Cap. 1 Sadova |  | 7-9  (1) | 9-11  (1) | 11-13  (1) | 13-15  (2) | 15-17  (1) | 17-19  (1) | 19-20  (1) | 7:30 | 19:30 |
| Cap. 2 Podul Bucătarului |  | 8-10  (1) | 10-12  (1) | 12-14  (2) | 14-16  (1) | 16-18  (1) | 18-20  (1) | 20-21  (1) | 8:30 | 20:30 |

**\*)** Intervalele orare sunt orientative.

NOTĂ:

La numărul de mijloace de transport s-a adaugat 30%, necesar pentru acoperirea imobilizărilor şi rezerve.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Programul de transport *Traseul 2 CENTRU-PÂRTIA DE SCHI RARĂU*   |  |  |  |  |  |  |  |  | | --- | --- | --- | --- | --- | --- | --- | --- | | Nr. staţii/ sens  Lungimea | Traseul | Capacitate (nr. locuri) | Intervalul de succedare a curselor: zilele 6 – 7  Numărul de mijloace de transport: zilele 6 - 7 | | | Plecări de la capete de traseu | | | 10/  7 km | dus: Centru- Pârtia de schi Rarău  întors: Pârtia de schi Rarău - Centru | | | | | prima | ultima | | Cap. 1 Centru |  | 10-12  (1) | 12-14  (2) | 14-16  (1) | 10:00 | 16:00 | | Cap. 2 Pârtia de schi Rarău |  | 11-13  (1) | 13-15  (2) | 15-17  (1) | 11:00 | 17:00 | |
|  |

**\*)** Intervalele orare sunt orientative.

NOTĂ:

La numărul de mijloace de transport s-a adaugat 30%, necesar pentru acoperirea imobilizărilor şi rezerve.

|  |  |
| --- | --- |
| **Preşedinte de ședință,** | **Secretar general municipiu,**  **Erhan Rodica** |

Graficul de circulație pentru cele două trasee este cel cuprins în anexa 2 a Contractului cadru.

Întocmit:

Asociaţia de dezvoltare intercomunitară (ADI)

„Eco-transport Câmpulung Moldovenesc -Sadova”